
Hole promé bo 
tuma, pa bo no 
bebe ròm pa awa 


Kursistanan a bishitá Fontein 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Un grupo di kursista ku a sigui e kurso Nivel 2 di historia i kultura organisá pa Fundashon Históriko Kultural 
Boneriano (FuHiKuBo), a bishitá Fontein ayera en konekshon ku finalisashon di e kurso. E siman aki nan ta risibí 
nan sertifikado. Foto ta mustra e grupo huntu ku Bòi Antoin na Fontein ayera. 


Ta miedu 
tin pa 
kadaver?! 

BRUA TA FLORESÉ 

Skarsedat di piská ta pone 
Piskadónan lokal ta hasi negoshi na Aves 


KRALENDIJK 
-- 
Skarsedat di piská ta po- 
niendo 
ku 
piskadónan 
boneriano mas i mas ta 
hasiendo negoshi ku pis- 
kadónan venezolano na e 
islanan Aves (Ven.) ubiká 


masoménos 40 mia pariba 
di Boneiru. Nan ta kumpra 
piská aya pa bin bende na 
Boneiru. 
Presidente di e kopertiva 
di piskadónan lokal, Ernest 
Delannoy, siendo invitado 


den e programa Aktualidat 
na Bonaire.tv, a duna un sp- 
likashon riba skarsedat di 
piská. E splikashon ta basá 
riba pregunta ku Bòi An- 
toin, presentadó di e pro- 
grama, a hasi riba skarse- 
dat di piská. E koperativa 
ta konta ku un total di 78 
miembro di kual 40 ta kon- 
tribuí finansieramente tur 
luna. 
Segun Delannoy, algun 
di e motibunan di skarsedat 
di piská den laman rondó di 
Boneiru ta kambio di klima 
i tambe e manera kon ta- 
bata piska ántes, sin tene 
kuenta ku futuro. ”Tin un 
piská ku yama yakupeper. 
Ta un piská ku ta mira mas 
tantu den luna di febrüari. 
E piská ku tin un keit ku 
ta dushi. Na momentu ku 
kome e piská i e tin keit, di 
mes e no por rende.” 
E ta bisa mas aleu ku 
Parti ariba di e mapa aki por mira kon serka di 
Boneiru i arkipiélago di Aves ta situá. 


netamente e tipo di infor- 
mashonnan aki tabata di 
importansia pa sa. Den kaso 
di e piská ariba menshoná, 
hustamente den luna di 
febrüari no mester a pisk’é. 
Piskadónan lokal den 
pasado semper tabata bai 
piska na Aves ku nan bo- 
tonan di bela. Tin di nan ta- 
bata bai tin bes asta ‘Grand 
Roques’ pa piska. Tin bes 
nan merkado tabata Ven- 
ezuela. Un bes pa siman ta- 


bata bini barkunan venezo- 
lano pa kumpra piská serka 
nan. Pero tambe nan tabata 
regresá Boneiru ku piská 
salgá pa bende. 
Último añanan aki no 


solamente 
piskadónan 


boneriano ta bai kumpra 
piská na Aves pa bin bende 
riba merkado lokal. For di 
Kòrsou tambe ta sali pis- 
kadó pa bai kumpra piská 
na e islanan venezolano aki. 


Un bista na un dje islanan di Aves pariba di Boneiru. 


Jan Dieleman a fayesé 
KRALENDIK – Jan 
Dieleman, un personahe 
konosí riba e Boneiru di 
añanan setenta i ochenta, 
a fayesé siman pasá riba e 
isla ku el a stima i bin biba 
despues. El a alkansá 77 
aña di edat. 
Jan Pieter Dieleman a 
nase na Sluiskil, Zeeland, 
dia 7 di yüli 1946. El a 
fayesé dia 10 di ougùstùs 
último na Boneiru, na 
unda un yu muhé di dje, 
Danielle, tambe ta biba. 
E promé kontaktonan 
di Jan Dieleman ku Bo- 
neiru tabata den añanan 
setenta. E tabata empleá 
na e kontratista De Antil- 
len, spesialisá den trabou 
di asfaltamentu di kaya. 


Den e kualidat aki De 
Antillen a gana un desta- 
ho públiko pa ekspandé e 
pista i plataforma di Aero- 
puerto Flamingo meimei 
di añanan setenta. El a di- 
rigí tambe mas trabou di 
infrastruktura di kaya riba 
e isla aki den e époka ei. 


P A R T I S I P A S H O N 
Salmo 23: Señor ta mi wardador mi no tin falta di nada. 


Yunan, nieta, nietu, bisanieta, bisanietu, rumannan, 
subrina, subrino, prima, primu i demas famia ta partisipá 
fayesimentu di 
Olegario Marciano 
Margarita 
Mihó konosí komo Chano 
06-03-1940 †10-08-2023 


Un danki espesial na Dr Lont i e tim tremendo di thuiszorg. 
Ta risibí kondolensia na Consuelo Memorial djamars 
15 ougùstùs di 1’or pa 2’ or di mèrdia, akto di 
kremashon ta tuma lugá den seno familiar. 


No ta risibí kondolensia na kas 


Chon ta papia 
Swinda Mercera 


KRALENDIJK – Chon 
Theodora, 
ko-presentadó 
di Herensia, a papia ku 
Swinda Fransisca Mercera 
pa e programa Herensia. E 
programa aki ta pasa awe 
nochi pa 8or di anochi na 
Bonaire.tv. 
Swinda a nase na Bo- 
neiru, pero komo mucha a 
lanta na Kòrsou. Su mama 
a muri lag’é komo mucha. 
Ta un persona ku a traha 
duru den su bida. 
Pa hopi aña Swinda a 
trha na hospital di Kòrsou, 
pero despues e tabata tra- 
ha di bokadushi pa bende. 
Tambe e tabata un bon tra- 
hadó di bolo. 
Anke ku e no a lanta na 
Boneiru, Swinda semper a 
keda bishitá su isla natal pa 
bishitá su famianan. Na un 
dje okashonnan ei Chon a 
entrevist’é. 

BRUA TA FLORESÉ 


KRALENDIJK – Tin 
hopi indikashon ku brua, 
magia pretu, ta floresiendo 
pisá na Boneiru. Hasidónan 
di brua ta hasiendo bon 
ganashi, segun fuentenan 
di BONERIANO ku ta al 
tantu di loke ta pasa den e 
sektor aki. Tin di nan asta 
a habrí nan práktikanan sin 
ningun klase di bèrgwensa, 
na unda esnan ku mester 
solisitá nan servisio por 
akudí asta ku sita. Asina 
bon organisá e praktikan- 
tenan di brua a bira. 
Pader Brenneker, kende 
a hasi hopi estudio tokante 
brua, ta deskribí esaki komo 
entre otro siñansa di spiritu, 
magia, superstishon, estafa. 
Brua ta purba surpasá fron- 
teranan di loke ta natural. 
Brua ta eksistí rònt 
mundu. Na Hulanda konosí 
komo ‘hekserij’, na ingles 
yamá ‘witchcraft’, na spañó 
‘brujeria’. Pues no ta kos di 
e islanan aki so. 
Semper a eksistí hasidó 
di brua na Boneiru, esta 
bonerianonan mes, pero 
mas i mas por ripará ku 
awor mas i mas hende ku 
a bin biba riba e isla aki, 
prosedente di paisnan den 
region konosí pa e prákti- 
kanan aki, ta hasiendo brua 
komo negoshi. 


Trabou 
“Ta 
konsultando 
hasidónan di brua pa tur 
sorto di trabou. Kere mi. 
Mi sa kiko mi ta papiando 
aki. Mi mes a haña mi den 
e porkeria aki”, un persona 
ku opviamente no ke pa 
publiká su nòmber, a bisa 
reporteronan di BONERI- 
ANO. 
El a splika ku tin hende 
ta akudí serka hasidónan di 
brua pa entre otro hòmber 
òf muhé ku a bai laga otro. 
“Otro ta bai serka hasidó di 


brua pa buska felisidat, pidi 
pa gana loteria, pa asina 
sali for di problema finan- 
siero. Bo mester kompro- 
ndé ku tin pobresa grandi 
riba e isla aki. Esnan ku no 
ta mira salida ta akudí serka 
hasidónan di brua, keriendo 
di haña solushon, pero bon 
mirá nan ta haña mes metí 
den mas problema finan- 
siero.” 
Pero un di e trabounan 
pa kua ta pidi intervenshon 
di hasidónan di brua ta pa 
purba trese pai òf mai kas 
bèk. E tipo di situashonnan 
aki parse e oumentá. 


Iglesia 
Ta konosí ku brua ta real- 
mente brua hende. P’esei 
tambe mas i mas hende, na 
momentu ku brueria hiba 
nan den un situashon pe- 
noso for di kua nan no por 
sali, ta buska nan refugio i 
liberashon riba e diferente 
denominashonnan religioso 
riba e isla. 
E informante ku kua 
BONERIANO 
a 
papia, 
pa asina haña mas infor- 
mashon tokante e situashon 
di brueria na Boneiru, a in- 
diká spesíkamente un igle- 
sia na Boneiru, esta Iglesia 
Universal den zona indus- 
trial, na unda víktimanan di 
brua ta akudí pa yudansa. 
“Loke mi ta trese dilanti 


aki no ta nada straño. Tur 
hende por skucha e emisora 
‘Voz di Bonaire’, na unda 
e iglesia aki tin programa 
pagá pa promové nan mes. 
Esnan ku a keda librá di 
brua atrabes di e iglesia 
aki ta duna nan testimonio, 
hopi bes kontenido situ- 
ashonnan hororoso den kua 
brueria a hiba nan na sierto 
momentu.” 


Eksorsista 
Ku e situashon di brueria 
ta serio riba e islanan ABC, 
por dedusí for di e echo ku 
resientemente e outor di 
páginanan katóliko ku ta 
sali kasi diariamente den 
BONERIANO a dediká at- 
enshon na e fenómeno aki. 
A referí na e eksor- 
sista 
kanadiense, 
Pader 
Françoise-Marie Dermine, 
kende ta atvertí katólikonan 
ku ta kere den superstishon 
i ta usa magia pa solushoná 
problemanan, ta - den pro- 
fundidat - konfia mas den 
demoño ku den e Providen- 
sia di Dios. 
E saserdote ta splika: 
“Superstishon ta habri por 
na magia, i magia ta habri 
porta na demoño, pasobra 
ora un persona ta rekurí na 
magia e no tin konfiansa 
den 
Dios, e ta pensa ku Dios 
no por dun’é loke e ke, e ora 


ei e ta akudí na hasidónan 
di bruha pa logra esaki.” 
“Loke nan no sa” - e 
saserdote eksorsista a añadí 
– “ta ku e hasidó di bruha ta 
realisá rito i ta usa signonan 
di kua e peliger di brueria 
demoño usa pa hasi su bo- 
luntat.” 


Superstishon 
E saserdote, kende a 
partisipá na e di IX Kon- 
greso di Eksorsistanan di 
e Arkidiósesis di Mexico 
aña pasá, a splika ku super- 
stishon ta nase di e falta di 
fe, pero “tambe e por bini 
di 
kousanan 
sikológiko 
okashoná dor di falta afek- 
tivo den infansia, pasobra 
ora un persona no ta sinti 
ku e ta ser stimá dor di su 
mayornan, e ta kuminsá 
na buska protekshon den e 
mundu mágiko.” 
Sinembargo, el a atvertí 
ku “magia semper ta ma- 
gia i e tin komplisidat ku 
demoño, semper intervení 
un potensia eksterno ku no 
ta Dios, i esaki no ta trese 
nada bon, e ta kontra-pro- 
dusente, pasobra kisas sí bo 
ta optené loke bo ke, pero 
tin un despues, i demoño ta 
kobra bo loke bo a pidié.” 
Asina mes el a indiká 
ku un superstishon ta tam- 
be otorgá na un santu mas 
poder ku Dios, “por ehèm- 
pel, ora un persona ta sende 
un bela na San Benito i ta 
karga komo amuleto un 
medaya ku su imágen, pero 
ta sigui bibando un bida 
desordená, esaki no ta sirbi 
pa nada.” 
E eksorsista a splika ku 
tin superstishon pasivo i 
aktivo, ku ta mas grave pa- 
sobra nan tin e propósito pa 
provoká un efekto, manera 
di kere den ídolo, ta atribuí 
na e demoño e mesun poder 
di Dios òf kere ku diabel 


ta e kousa ordinario i kon- 
stante di fenómenonan ku 
nos no por komprendé. 


Atvertensia 
Tambe pader Dermine a 
atvertí katólikonan tokante 
e engaño ku e hasidónan 
di bruaha t hasi ora nan ta 
utilisá imágennan di santu 
òf di la Bírgen di Guada- 
lupe pa trankilisá person- 
anan ku ta yega na pidi su 
servisionan. 
Finalmente, el a roga 
katólikonan pa paga masha 
tinu i no kere den amuleto, 
pues “si nan tabatin fe, mas 
konfiansa den Dios, tur esa- 
ki lo no a eksistí. Ta kla ku 
den bida tin problema i difi- 
kultat, Hesus ta papia di ku 
den e bida aki nos ta bai na 
tin afannan, difikultatnan, 
ku tin un krus pa karga.” 
Pero na mesun tempu, e 
saserdote ta splika, Hesus 
“ta bisa nos pa tin konfiansa 
den ku Dios ta presente, ta 
duna nos e forsa spiritual 
pa enfrentá kualkier difi- 
kultat.” 


Pader Françoise-Marie Dermine, eksorsista. 


Un di e hopi atributonan 
ku ta usa den ‘trabou di 
brueria’. 

Pastor Alcívar a atvertí 45 aña pasá 
Iglesia Katóliko mes ta 
stimulá brueria 


KRALENDIJK 
– 
Eksaktamente 
45 
aña 
pasá pastor Gilberto Al- 
cívar Menendes, un saser- 
dote katóliko ekuatoriano 
stashoná na Rincon den 
segundo mitar di dékada 
setenta, a atvertí kontra 
eksistensia masal di prákti- 
kanan di brueria na Bonei- 
ru. Asta el a bisa e tempu ei 
den un programa radial na 
e emisora ‘Voz di Bonaire’, 
ku Iglesia Katóliko, pèrmi- 
tiendo adorashon di imá- 
gennan di santu, ta stimulá 
brueria. 
Dunando un definishon 
di religion den e programa 
radial aki, pastor Alcívar 
a mustra ku esaki ta un 
manifestashon di fe di e 
pueblo den un ser superior, 
di kende e ta risibí tur forsa 
i poder pa bringa i drecha 
kosnan aki na mundu, pa 
desaroyá komo hòmber i 
pa konsiguí plenitut di su 
libertat. El a bisa mesora si 
ku tur manifestashon di fe 
den un ser no ta religion. 
Komo ehèmpel el a splika 
kon ántes indjannan tabatin 
fe den solo. Pa nan e solo 
tabata un ser superior. 
Alcívar: “Otro rasa i 
pueblonan tabata kere den 
sierto animal, mònster òf 
kualké fenómeno natural. 
Pero esei definitivamente 
no ta religion, pasobra no ta 
trata aki di un fe berdadero. 
E ta un fe bruá, yen di ma- 
gia. Un kreensia den un ser 
superior, pasobra e hòmber 
tin miedu I e ta impotente 
pa lucha kontra e hòmber 
mes den e mundu aki den 
kasonan di inhustisia.” 


Deboshon na santu 
"No ta tur kos ta reli- 
gion. Religion ta un akshon 


di fe di e rasa humano ku 
un ser superior, di kende e 
ta risibi tur forsa i poder", 
pastor Alcívar a splika den 
e programa radial. 
Luego Pastor Alcivar a 
mishi ku un punto mashá 
delikado, esta deboshon na 
santunan. Ta konosi ku den 
seno di Iglesia Katóliko 
semper bai a surgi diferen- 
sianan serio di opinion i 
asta desunion riba e parti- 
kularidat aki. 
Un dje gruponan ku 
a bira blanku di krítika 
ekspresá pa pastor Gil- 
berto Alcivar tabata e de- 
botonan di Dr. José Grego- 
rio Hemandez. Deboshon 
na santunan tambe a keda 
kondená pa pastor Alcívar: 
"Awendia nos tin un seri 
di manifestashon ku no 


ta religion. Por ehèmpel 
nos ta konta aktualmente 
ku e kreensia den Dr. José 
Gregorio Hemandez i den 
hopi santu, pero definitiva- 
mente esaki no ta religion. 
Esaki mas bien ta un mani- 
festashon di fe bruá. No un 
fe grandi i maduro. Ku otro 
palabra nos por denominá 
esaki komo religiosidat." 
Ku nan misanan yen 
di imágen di santu, di San 
Martin de Porres te Hudas 
Tadeo, ta opvio ku e ponen- 
sia aki a kai duru e tempu 
aya den seno di dirigen- 
tenan di Iglesia Katóliko na 
Antia Hulandes. 
Pastor Alcívar a sigui 
splika den e entrevista na 
radio: "Religion ta e fe puru 
. Religiosidat ta un mani- 
festashon di e pueblo, òf 


mihó bisá, un refugio di e 
pueblo den un ser superior, 
di kende e ta risibí tur sorto 
di servisio i benefisio. E ser 
superior aki sinembargo no 
ta duna e hòmber forsa pa e 
por desaroyá.” 


Ehèmpel 
“Laga nos tuma komo 
ehèmpel un hòmber ku no 
ta gusta traha mashá. Un 
hòmber floho. E ta bai hasi 
brua. E ta bai hinka rudia 
dilanti un imágen di Gre- 
gorio Hemandez, òf dilanti 
kualké otro imágen di san- 
tu, pa e haña suerte pa gana 
un òf otro loteria, òf pa hasi 
un bon negoshi. E hòmber 
aki no tin sufisiente forsa, 
formashon i madures pa e 
mes optené, pa medio di su 
esfuerso propio, loke e tin 
nesesidat di dje." 
E pregunta kardinal ku 
a surgi ora a tende pastor 
Alcivar hasi e deklarashon 
aki ta e siguiente: Iglesia 
Kat6liko mes ta stimulá re- 
ligiosidat dor di pèrmití pa 
pone imágennan di santu 
den misa? 
Esun ku a kere ku Al- 
cívar a desvia e pregunta 
aki a sali gravemente ki- 
boká, pasobra e saserdote 
a atmití ku enberdat Iglesia 
mes semper a duna e opor- 
tunidat pa hende haña un fe 
ku no ta sufisiente. 
“E personanan mes ku ta 
enkargá ku partisipá e Pal- 
abra di Dios no ta disponé 
di sufisiente fe den esaki", 
Alcivar a opiná. El a sigui 
splika ku nan ta meskla 
‘Palabra di Dios’ ku un 
sorto di imágen i kulto, pa 
santunan, pa asina tin mas 
forsa pa drenta e pueblo. 
Esaki Alcîvar a konsiderá 
komo un eror mashá grandi 
i e tabata kere ku Iglesia 


Katóliko tin hopi falta den 
fomentashon di religiosi- 
dat, pasobra e falta di fe 
di dirigentenan di Iglesia 
Katóliko den forsa di e ‘Pa- 
labra di Dios, ta pone ku 
nan mes ta tuma un kos ile- 
gal pa introdusí e ‘Palabra 
di Dios’ den pueblo. 


Idolatria 
Ailgun dia promé, den 
su kolumna di dia 10 di 
februari 1978 den La Pren- 
sa, ya kaba e pastor a mishi 
ku e tópiko di adorashon 
di santu, bou di e título di 
‘Idolatria’. El a skirbi ku 
hústamente den e époka ei 
di adelantonan sientífiko, 
den kua hende por bai luna 
i ku e muhé por mira su 
novio ta hunga futbol sintá 
den su stul na kas, miéntras 
ku nan ta míles di kilome- 
ter for di otro, nos tabata 
mira kontradikshonnan ku 
no por aseptá i ku den épo- 
kanan pasá tampoko nan a 
aseptá. 
E pastor a konkluí: 
"Awendia nos ta topa den- 
tro di nos Santa Iglesia un 
koriente idolátriko, ku ta 
desviando e fe i ta okultá 
Dios berdadero. Awendia 
nos a konbertí nos mes den 
adoradónan di imágen I 
siguidónan di morto, mién- 
tras ku e kreador, e omnip- 
otente, e Dios berdadero, 
esun supremo, ta ser rem- 
plasá pa ritonan diabóliko i 
pa kulto idolátriko na imá- 
gennan." 
E tipo di ekspreshonnan 
aki, kombiná ku su akshon- 
nan pa evitá habrimentu di 
un sentro di prostitushon na 
Boneiru den segundo mitar 
di añanan setenta, a pone ku 
práktikamente e ekspulsá e 
pastor aki for di Boneiru. 


Pastor Gilberto Alcívar Menendes. 

Reflekshon di siman 
BOLUNTAT DI DIOS 
“No ta tur hende ku bisaMi: 'Señor, Señor,' lo drenta e reino di 
shelu; ma esun ku hasi e boluntat di Mi Tata ku ta den shelu.” 
Mateo 7:21(BS) 


Den e versíkulo akí Hesus ta laga sa klaramente ku no ta tur ku ta 
bisa Señor Señor ta drenta e Reino di Dios. Solamente esnan ku 
ta hasi e boluntat di Dios. 
Kiko ta e boluntat di Dios i na unda ta hañ’é? Dios Su boluntat nos 
ta haña den Su Palabra; e Beibel. 
Beibel ta kontené e Bèrdat. E Bèrdat ku hende ta pekadó i ku Dios 
a stima nos komo pekadó asina tantu i a manda Hesus pa bin tuma 
nos kastigu, muri na nos lugá i, resusitá pa salbá nos. 
Mi ta kompartí algun di Dios Su boluntat hañá den Beibel: 
1. Pa tur hende haña salbashon: “ma E tin pasenshi pa ku boso, i 
no kier pa ningun hende bai pèrdí, ma pa tur bin na repentimentu.” 
2 Pedro 3:9b 
2. Pa nos hiba un bida santifiká: “Pasobra esaki ta e boluntat di 
Dios: boso santifikashon, esta, pa boso apstené boso di inmorali- 
dat seksual,” 1 Tesalonisensenan 4:3 
3. Pa nos bolbe bèk na djE: "Bolbe serka Mi," e SEÑOR di ehérsi- 
tonan ta deklará, "pa Mi bolbe serka boso," Zakarias 1:3b 
4. Pa nos aserk’E den orashon: “Sklama na Mi, i lo Mi kontestábo, 
i lo Mi mustrabo kosnan grandi i poderoso ku bo no sa.” Jeremias 
33:3 


E punto di salida di Dios Su boluntat ta pa nos risibí Señor Hesus 
komo nos Salbador personal. Pasobra salbashon ta solamente 
den Kristu Hesus. 
Ku Hesus komo nos Salbador nos ta haña Su guiansa pa kumpli 
ku e boluntat di Dios. 


“Esun ku tin e Yu tin e bida; esun ku no tin e Yu di Dios no tin e 
bida.” 1 Juan 5:12 


Miralda Paula-Frans 


Produkshon PGM 


Roheco N.V. 
ta buska 
-2 wegenbouw arbeider 
Pa mas informashon yama na telefòn 
796-3008 


Boneriano no ta gusta papia 
tokante brua 


KRALENDIJK -- E 
hende grandinan na Bonei- 
ru no ta gusta papia fásil to- 
kante brua. Bo mester logra 
gana nan konfiansa promé 
ku nan laga lòs i papia riba 
e tópiko delikado aki, loke 
ta algu komprensibel, si 
tene kuenta ku e komuni- 
dat aki ta chikitu i tur hende 
konosé otro. Tòg den pasa- 
do hasimentu di brua tabata 
tuma lugá hopi riba e isla 
aki. Pader Brenneker, den 
su investigashonnan realisá 
na Boneiru, a logra registrá 
relato di diferente persona 
ku a kont’é di kasonan di 
bruha. Un bestia ku ta apa- 


resé hopi den hasimentu di 
brua na Boneiru ta yuana. 
Tin kasonan por ehèmpel 
kaminda hasidónan di brua 
a hinka yuana den barika 
di hende. Yuana na hopi 
okashon mas ta menshoná 
den brueria. 
Tabatin hopi aña pasá un 
hòmber ku tabata traha pan 
pa bende. Den e tempu ei no 
tabatin panaderianan grandi 
manera awendia, pero den 
tur bario tabatin diferente 
hende ku tabata traha pan 
den fòrnunan kentá ku palu. 
E hòmber aki su negoshi 
di pan tabata bai bon. Hopi 
hende tabata akudí serka 


dje pa kumpra pan. 
Banda di su kas tabata 
biba un otro hòmber ku 
tambe tabata traha pan pa 
bende, pero su negoshi no 
tabata bai bon, loke a hasi’é 
hopi envidioso riba su be- 
siña. 
Un dia e hòmber ku su 
negoshi di pan tabata flore- 
sé a hinka pan den su fòrnu, 
pero na momentu ku e kier 
a saka esakinan bèk, un 
kantidat di yuana a kore sali 
for di e fòrnu. E yuananan 
tabata grandi. Tabata papiá 
ku ta e hòmber envidioso a 
hinka e yuananan, via bru- 
eria, den fòrnu di su besiña. 
Pader Brenneker a topa ku vários kaso di brua 
na Boneiru. 


Promé reunion di Konseho Insular 
despues di resès 


KRALENDIJK – Dja- 
mars próksimo Konseho 
Insular ta tene su promé 
reunion públiko di komis- 
hon di Planifikashon i De- 
saroyo (R&O) despues di 
resès, o sea e periodo sin 
reunion entre 19 di yüni i 
11 di ougùstùs. E reunion 
aki ta planiá riba agènda 
pa djamars 15 di ougùstùs 
pa 16:00 or i ta presidí pa 
e presidente di e komis- 
hon (i alabes miembro di 
Konseho Insular) Benito 
Dirksz. A invitá Kolegio 
Ehekutivo pa e reunion akí, 
relashoná ku interkambio 
di informashon enkuanto e 
situashon mas resien i desa- 
royonan di e revishon gen- 
eral di e Plan di Desaroyo 
Teritorial Boneiru (ROB) i 
di e Maneho di Alohamentu 


di Entidat Públiko Boneiru. 


Akseso liber 
Debí na e trabounan 
di mantenshon ku ta real- 
isando aktualmente den e 
edifisio di Passangrahan, 
e reunion akí ta tuma lugá 
na Courtyard by Marriott,. 
Konseho Insular ta haña 


importante pa enfatisá ku 
tantu medionan di komuni- 
kashon komo poblashon di 
Boneiru tin akseso liber na 
tur reunion públiko. Tambe 
por sigui tur reunion púb- 
liko ‘live’ via e página di 
Facebook di Konseho Insu- 
lar i via e kanalnan di telev- 
ishon NOSTV i DCTV. 

Programanan di Bonaire.tv 
TELBO kanal 70 
Flamingo TV kanal 23 



Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Aktualidat: 
Tico Janga 
13.00 Aki Boneiru: 
Cees Luckhardt charla 
14.00 Herensia: 
Ange Marie Jessurun 
15.00 BAPA: 
Lucerio Winklaar 


16.00 Herensia Korsou: 
Ernest Willems 
17.00 Aki Boneiru: 
Sigfried Molina 
18.00 Herensia Korsou: 
George Gibbs 
19.30 Puerto Latino: 
Luis Zárraga 


20.00 Herensia: 
Swinda Francisca Mercera 
21.00 Aki Boneiru: 
Classical Music Board Bonaire 
23.00 BAPA: 
Juan Hubert Pikeri 

Ta miedu tin pa kadaver?! 


Un di e problemanan króniko na Boneiru ta e presensia di kadaver 
di outo riba terenonan públiko riba e isla aki. Ta un problema ku ta 
eksistí for di tempu ku redakshon di Extra, awor Boneriano, a drenta 
e mundu di prensa. Un problema di ayera, di awe i ku probablemente 
lo bira di mañan tambe, mirando ku te ainda no ta aktua ku determi- 
nashon kontra e malestar aki, esta outonan bieu (karkas òf kadaver) 
riba tereno públiko. 
Miéntras ku último añanan aki ta hasiendo esfuerso grandi pa hasi i 
tene e isla aki limpi, no ta atendé manera mester ta ku karkasnan di 
outo. Tur kaminda por topa ku nan, den mondi, ma tambe meimei di 
barionan. Ta prònk nan manera monumento dilanti kuránan di kas, 
riba tereno públiko, tambe den kurá di algun kas, kargando e spe- 
ransa, òf ilushon, ku un dia e loke tabata nan medio sagrado di trans- 
porte, lo kore un biá mas. Mayoria bes speransa i ilushon falsu. 
Algun aña pasá Selibon, kompañá pa brasa fuerte di outoridat, por si 
akaso nesesario, a deshasí di hopi kadaver di outo. 


Pero tin ku a keda tras, pa ki motibu nos no sa. I awor tin mas a bini 
serka. I mas lo bini serka pa ‘dekorá’ nos isla. 
E restunan di outo aki no solamente ta mahos bista, sino nan ta foko 
di tur sorto di insekto i bestia malu, manera djaka i raton. Pero ta 
parse ku instansianan gubernamental òf semigubernamental ta sera 
wowo pa e situashon aki. Òf nan ta wak den otro direkshon. Òf tin un 
bista selektivo. 
Manera nos ta komprondé, e promé instansia pa señalá i aktua den 
e situashon aki no ta, manera hopi hende ta pensa, Selibon. Nò! Ta 
Direktorado di Toezicht en Handhaving (T&H) mester tuma akshon. 
Ta despues Selibon ta aktua. Ta personal di T&H tin outoridat di 
agente polisial ekstraordinario i no Selibon, manera den pasado ta- 
bata e kaso. 
Ta di spera ku awor T&H a haña un direktor nobo, den persona di 
Marlon Richardson, e sí lo sa di kue e baka na su kachu i aktua kontra 
e kadavernan di outo bieu riba e isla aki. 


KRALENDIJK 
-- 
Despues di éksito di ACE 
Kids Club tantu na Boneiru 
komo na Aruba, Art Cul- 
ture Education Foundation 
ta kla pa lansa su siguiente 
proyekto ‘Gang di Arte Bo- 
naire’. Esaki ta un proyekto 
pa hóben di entre 13 pa 19 
aña ku ta òf ke bira un ar- 
tista. 
Ta asina ku Boneiru ta 
un isla riku na talento, pero 
lamentablemente tin tiki 
oportunidat pa hóbennan 
desaroyá nan talentonan di 
un forma struktural. 
Den e promé periodo di 
‘Gang di Arte’, tin espasio 
pa 30 hóben haña tayernan 
riba diferente disiplina. Den 
e promé periodo di ‘Gang 
di Arte’ ta ofresé tayernan 
riba 4 disiplina, baile, DJ, 
MC i kreadó di kontenido 
pa media sosial, òf tambe 
yama ‘Influencer’. 
Instruktornan ku ekspe- 
rensia amplio riba nan 
tereno. Ta duna e tayer- 
nan. Periodo unu ta dura 
te desèmber i e ta partí den 
tres fase. Den e promé fase 
ta bai haña e tayernan. Den 
e di dos fase nan ta bai pre- 
pará pa un presentashon 
i den e di tres fase nan ta 
drenta e asina yamá trayek- 
to di kontinuashon, ka- 


minda nan ta haña tayer i 
tareanan pa sigui desaroyá 
komo artista. 
Tambe nan ta risibí 
oportunidatnan pa hasi pre- 
sentashon tantu na Boneiru 
komo na Aruba, Kòrsou i 
Hulanda. E presentashon- 
nan pafó di Boneiru ta parti 
di e akuerdo di interkambio 
kultural ku tin entre e or- 
ganisashonnan na islanan 
ABC i tambe Kunstbende 
Nederland. 
Den e segundo periodo 
ku ta di yanüari pa yüli 
2024, ‘Gang di Arte Bo- 
naire’ ta ofresé tayernan 
riba mas disiplina ku ta 
kai bou di arte i entreten- 
ementu. Un di e gruponan 
mas mihó pagá na mundu ta 
artista. Sea aktor, kantante, 
DJ, 
koreógrafo, 
pintor, 
‘influencers’, direktor di 
pelíkula i hopi mas. Pero e 
ta tuma dedikashon, trabou 
i oportunidatnan struktural 
pa desaroyá e talentonan 
akí for di un edat hóben. 
Esaki Merka ta kampion 
den dje i den último añanan 
Hulanda tambe ta mira e 
importansia i balor sosial 
ekonómiko ku tin den de- 
saroyo di e sektor artístiko. 
E proyekto ‘Gang di 
Arte Bonaire’ ta formá pa 
un gran parti riba e mod- 


elo di ‘Kunstbende Neder- 
land’, ku ta un proyekto ku 
tin ya 32 aña di eksistensia. 
Durante aña e miembronan 
ta sigui diferente tayer i 
despues kada region di Hu- 
landa ta tene nan semi final. 
Despues di esaki, ga- 
nadornan di kada region 
ta bai kompetí nashonal- 
mente den Young Creators 
Festival. Asina nan ta haña 
oportunidatnan pa presentá 
i asina haña eksperensia 


riba esenario. 
Miembronan di ‘Kunst- 
bende’ tin akseso na un ret 
di mas di 5000 miembro. 
Esaki ta trese oportunidat- 
nan pa traha huntu i siña for 
di otro. Tin vários artista 
ku a gana e kompetensia di 
‘Kunstbende’ a sigui desa- 
royá i logra diferente nivel 
di popularidat tantu na Hu- 
landa komo internashonal. 
Aki por papia di entre otro 
DJ i produktor Martin Gar- 


rix i tambe e kantante Dun- 
can Lourance. 
Esaki ta algu ku ke logra 
pa Boneiru tambe. Ta hasi 
un yamada na tur hóben ku 
ta ke bira DJ, MC, baila- 
rin òf ‘Infuencer’, pa tuma 
kontakto ku ACE Founda- 
tion via di number di telefòn 
+599790-0155, Facebook 
ACE Bonaire, òf e-mail 
acesbonaire@gmail.com. 
Ta tuma inskripshon for di 
awor te 25 di ougùstùs. 


ACE Foundation ta lansa proyekto pa hóben 

Prince i Palm 
E 'borderel' di viuda J.H. 
Prince tabata konsistí na 
novèmber 1862, dia ku 
a entregá e lista aki, di 4 
katibu: 1. Stebana yu di 
Pauletta, 53 aña di edat, 
di profeshon sirbiente di 
kas; 2. Urtalies yu di Ste- 
bana, 24 aña di edat, di 
profeshon agrikultor; 3. 
Wilfridus yu di Stebana, 
13 aña di edat, di pro- 
feshon kriá; 4. Carolina 
yu di Theresa, 49 aña di 
edat, di profeshon tra- 
hadó di pan. 
Jan Hendrik Palm ta- 
batin 8 katibu: 1. Anna 
Thina yu di Theresa, 54 
aña di edat; 2. Leopold 
yu di Anna Thina, 31 aña 
di edat, nabegante; 3. 
Rudolf yu di Anna Thina, 
24 aña di edat; 4. Bolina 
yu di Carolina, 24 aña 
di edat; 5. Pieter yu di 
Bolina, 5 aña di edat; 6. 
Karel yu di Bolina, 2 aña 
di edat; 7. Willem yu di 
Bolina; 8. Polidor yu di 
Carolina, 28 aña di edat, 
nabegante. 


Pepino i Suares 
Martien of Martijn Pipino 
tabatin dos katibu: 1. Ju- 
lie yu di Paulette, 56 aña 
di edat, kriá; 
2. Martijn yu di Julie, 30 
aña di edat, kriá. 
Henry Suares su bor- 
derel tabatin 9 katibu: 
1. Louis yu di Maria; 2. 
Martien yu di Dorothea; 
3. Mathilda yu di Doro- 
thea; 4. Buenofacio yu di 
Dorothea; 5. Emilia yu di 
Merce; 6. Cleonisia yu di 
Merce; 7. Telemacus yu 
di Mathilda; 8. Isidor yu 


di Mathilda; 9. Sebastian 
yu di Mathilda. 
Henry 
Suares 
tabata 
viudo di Anna Cicilia 
Anhtonette Simon. Nan 
yunan 
tabata 
Maria 
Catharina 
Margaritha, 
Johannes 
Antonius 
i 
Carolina Isenia. 
E mama di Henry Su- 
ares tabata Catharina 
Isenia Curiel, kasá ku 
Johannes Suares. Henry 
Suares mes a muri na 
1863, e aña ku e lei di 
abolishon di sklabitut a 
drenta na vigor. El a muri 
ku 63 aña di edat. 
Interesante den e kaso di 
Henry Suares, ku tabata 
operá e saliñanan di salu 
na sùit di e isla aki pa 
gobièrnu, ta ku su kati- 
bunan a haña despues e 
fam Seraus, ku ta e nòm- 
ber di bòltu di Suares. 
Nan a keda biba den e 
bario di Tera Kòrá. 


Semeler i Woutersz 
Otro persona ku tabatin 
katibu na Boneiru tabata 
Maria Semeler. Pero na 
1863, aña den kua ka- 
tibunan a haña nan lib- 
ertat, Maria Semeler a 
muri kaba i tabata su yu, 
Christiaan Hart, siendo 
úniko heredero, ku a 
informá gobièrnu di e 
katibu aki. Tabata trata 
sinembargo 
solamente 
di un katibu, yamá Maria 
Martha yu di Anna Cicil- 
ia, 43 aña di edat. 
Maria Magdalena Se- 
meler a nase na aña 
1764 i el a muri na 1847 
i e tabata biba na Playa 
den e kas numerá 86. 
Mas aleu tabatin Adriana 


Elizabeth Woutersz ku 7 
katibu: 1. Florentina yu 
di Henriette, 46 aña di 
edat; 2. J. Maria Char- 
lotte yu di Florentina, 15 
aña di edat; 3. E.S. Jus- 
tina Idelga yu di Floren- 
tina, 13 aña di edat; 4. T. 
Frans Ranies yu di Flo- 
rentina, 11 aña di edat; 
5. Vincent Belmond yu di 
Florentina, 9 aña di edat; 
6. Josef Rudolf yu di Flo- 
rentina, 7 aña di edat; 7. 
P. Henriette yu di Floren- 
tina, 4 aña di edat. 
Den e herensia di Willem 
Woutersz, firmá pa su 
nietu Adriana Elisabeth 
Woutersz, tabatin dos 
katibu: 1. Willem yu di 
Lucretia, 46 aña di edat, 
di profeshon nabegante; 
2 Hendriette yu di Lucre- 
tia, 64 aña di edat. 
A traha e tèstamènt den 
kua a regla e herensia di 
Willem Woutersz na aña 
1829, tempu ku Claas 
Schotborgh tabata kom- 
andùr di Boneiru i e taba- 
ta tambe den e funshon 
di notario interino. 
E herederonan di Wil- 
lem 
Woutersz, 
segun 
e tèstamènt aki, tabata 
Thomas Gerrit Raenes, 
ku a muri na 1830. 
Thomas Gerrit Raenes 
aki tabata tata di Sara 
Jacoba Raenes, kasá di 
Willem Woutersz. 
Willem Woutersz a stip- 
ulá den su tèstament, ku 
na momentu ku Thomas 
Gerrit Raenes fayesé, 
mester duna su herensia 
na e siguiente person- 
anan: un nietu di Willem, 
yamá Herbarg Woutersz, 
e 
muchanan 
mulato 


NOS FAMIANAN BONERIANO 
(40) 
Investigashon: drs. John Schermer 
Kompilashon: Boi Antoin 


yamá Florencia, Willemi- 
na i Jan Hendrik. Tambe 
tabatin komo heredero 
e mucha muhénan mu- 
lato Plantina i Florentina, 
tambe e mucha hòmber 
mulato Pieter Gerard. 
E 
esposa 
di 
Willem 
Woutersz, Sara Jaco- 
ba, tambe a keda men- 
shoná komo heredero 
di Raenes, pues su tata. 
Un punto importante den 
e tèstamènt tabata indiká 
ku ora Sara fayesé, e ka- 
tibu yamá Susanna lo 
keda liber di tur servisio 
komo katibu. 
E ehekutor di e tèstamènt 
aki tabata Johannes Mat- 
thias Prince, ku komo 
testigu 
Carl 
Magnus 
Neuman i Herman Boye. 
Sara 
Jacoba 
Raenes 
a muri na aña 1862 na 
edat di 80 aña i 7 luna. 
Sara, segun e akta di 
su fayesimentu, tabata 
nasé na Kòrsou na aña 
1781. 


Otro doño di katibu 


Pastor Bernardus Smit 
di Playa tambe tabatin 
katibu na 1863. Tabata 
trata di un katibu yamá 
Juan Kandela, di kende 
su mama tabata desko- 
nosí. Juan Kandela ta- 
batin e tempu ei 78 aña 
di edat. Na 1863 sinem- 
bargo pastor Smit no ta- 
bata na Boneiru mas. E 
tabata pastor di Santa 
Maria na Kòrsou, pero 
Pastor F.J. van Blarcum, 
ku sí tabata na Boneiru, 
tambe tabatin un katibu, 
yamá Juan Baptiste. 
Finalmente tabatin H.F. 
Wagner ku un katibu: 
Samuel yu di Jeanette, 
16 aña di edat. 
Nòmbernan di famia pa 
e katibunan di shon ku 
a haña nan libertat e 
dia di emansipashon na 
1863, tambe den e añan- 
an promé, tabata Booi i 
Bough di e inventarionan 
di famia Boyé, Zustermin 
di Leseur, Musk i Kus- 
mus di Muskus, Torbed 
di Debrot, Beukenboom 
i Boekhouder di Boek- 
houdt (Hendrik i Leono- 
ra), Antoin di Felix Antho- 
ny, Hartmijn di Mijnhardt, 
Seraus di Suarez, Moob 
di Boom, Ijzerroest di 
Faber, Harteling, Haard, 
Hartman di Hart, Alm i 
Plam i Palmes di Palm, 
Wout di Woutersz. 
Algun otro fam nobo 
prosedente 
di 
katibu- 
nan di shon den kua 
no por mira fam di nan 
doñonan skondí ta entre 
otro Adoptie, Wanapa, 
Trouw, Blijde i Kroon. 


Ta importante i interesante pa sa di unda nos a bini. Ken tabata nos antepasadonan? Den un seri di artíkulo 
BONERIANO ta iluminá orígen di famianan boneriano, basá riba un estudio hasí pa drs. John Schermer du- 
rante e periodo di 1993 te 2006. Despues el a pone resultado di su investigashon riba e wèpsait www.bonaire- 
family.com 


Tin e tendensia di pensa ku katibunan di Bo- 
neiru tabata trata solamente den saliña pa 
kosechá salu, den kunuku, krio di kabritu i 
(hende muhé) trabou di kas. Pero e doñonan 
partikular tabatin tambe katibu nabegando na 
bordo di nan barkunan. 

KATAN DOBLA 
SIN KIBRA! 


Bo kas su dak no ta kai 
fo’i shelu 


Katan tabata di bishita serka Marina. Masha ten Katan no 
a bai aya. Fo’i tempu ku Katan tin su pida Chumbu Mulá ta 
manera Katan a kai pèrdé fo’i bista. Katan a pita na porta. 
Marina a rèk saka un punta di kabes i kuminsa grita: "Sin- 
bèrgwensaaaaaa!!! Porfin Fedjai a laga bo lòs?” 
M'a pone mi dede riba mi boka i hasi señal kuné ku Fedjai ta 
sintá den mi outo. E pober e no tabatin kaminda di skonde 
su kara. Ora m’a baha for di outo el a keda rèk kabes wak ku 
mas hende ta baha. Pero tabata mi so. 
"Oh, m’a kere ta Fedjai b’a bin trese pa mi konos’é." 
"No, ainda nò" m’a kontest’é. Mi no a fur’é ainda i mi tin mie- 
du pa boso no dun’é oyada." 
"Sa duna hòmber grandi ku mustashi i kabei blanku oya- 
da?", el a drai bisa mi bou di harimentu. 
Katan a lag’é komprondé ku tin hende hòmber ku mas bieu 
nan bira mas dushi nan ta bira. Sea na aparensia òf stèm. 
I m’a menshon’é algun mas. Por ehèmpel Ced Ride, Orlando 
Cuales, Todd Dandare, Tony Sherman, Morgan Isenia, Mark 
Anthony. 
"Ai ta e hòmbernan ku bo ta loko kuné bo ta menshoná ei?" 
Mi di kune: “Bo tambe no hunga ròl.” 
Mi'n kai sinta DRECHI ku el a puntra mi ku mi kier un biña. 
“Sa puntra morto ku e kier bela? Awel, fo’i ki dia b’a bai en- 
tiero yu? Pasombra a ni bela nan no ta pone mas, ta poko lus 
artifisial ku ta pega ku bateria bo ta haña ku ta trel manera 
bela.” 
Awèl, Katan a keda ketu, pasó esei sí ta nobo pa e pober. 
Nos a kuminsá bati un bleki, ku su yu mayó ta yega kas. “Un 
dams di 27 aña ta kana bai bini ainda den kas di mama. Ku un 
bon trabou na Mariadal.” 
El a mira mi i drai puntra mi: "Oh! Fedjai a laga Tanchi lòs?” 
M’a kontest’é: “Ki dia abo ta lòs sali for di bou di saya di bo 
mama bai bo mes lugá?” 
“Ai Tanchi........Tanchi no sa kuantu sèn pa un kas awendia 
no? Si bo no tin 100 mil dòlò bo no por kumpra un tereno. 
Anto bo tin ku paga kasi 1000 dòlò na hipotek si bo kier un 
bon kas.” 
M’a hisa kara wak den kurá dje mama. I m’a mira un mondi ta 
bai patras. 


Mi di kuné: “Tende aki dushi. Tende bon kiko Katan ta bai 
konta bo aki. Si bo kier yega na bo kas bo tin ku kuminsá na 
hinka blòki, semènt i santu den bo kabes i saka Fenty, Wave, 
happy hour i biahe for di kabes. Si tur tur luna bo kumpra 500 
dòlò na blòki, enbes di sapatu, bistí, wave, hars, kapsalòn, i 
plèstik, aki un aña bo ta basta leu ku bo propio kas.” 
Katan a sigui bedei: “Enbes di subi Tiktok, Facebook pa wak 
ken ta maha ku ken, bo siña kon ta traha kala i pasa entregá 
na snèk pa kobra fin di siman lo ta mas kombiniente. A yega 
tempu pa bo siña traha djònikek, pastechi, ko’i lechi, tenta- 
laria, bende nan den bario òf ku koleganan di trabou. Enbes 
di traha pimpi, habri un kuenta na hardware pa bo tuma bo 
materialnan i paga nan tiki tiki. Enbes di paga bòn ku bo no 
ta bai dilanti kuné. Konta tur e plakanan ei i wak aki 5 aña 
kon leu bo ta ku bo kas. Enbes di mèldu malu despues di 
a bai baila Fenty pa bo blo wak Jhunny su kara bunita, 
kuminsá traha mas ora, pa bo mes por traha bo propio kas 
pa hinka bo beibinan aden. Kumpra un oloshi, òf un kadena 
bunita, pidi bo amiganan ku ta chika bo pòtmoni, lèn riba bo 
tur dia......yuda bo bende lòt. Akumulá bo plaka kumpr’é na 
blòki.” 
Katan a sigui su letania: “Stòp di ta sokete i kuminsé move 
pa bo mes! E fulannan ku mi ta mira bin sinta aki, si nan no 
ta karpinté, mètsla, paipfeter, elektrishèn, kore ku nan tur for 
di bo porta. Pasobra t’eseinan bo tin mester awóraki komo 
amigu! Kumpra dos kaha di serbes yama nan bin bebe mién- 
tras nan ta pega blòki pa bo. Paso awóraki tur ta bini bo kas 
bin sinta bebe, lanta bai sin ku bo tin niun ganashi ku nan. 
No sinta warda hòmber bini ku inisiativa pa hasi nada pa bo. 
Sinó araña ta kue bo den kas di bo mama. Kere Katan! Ku- 
minsá move bo mes!” 
El a keda wak Katan i pèrta pia drenta kamber sin sali mas. 
M’á drai kara wak Marina i mi di kuné: “Abo sigui hasi wega 
ku nan. Ami sí a splika mi yunan bon kla. Asina nan kuminsá 
traha nan buska nan mes bohio pa biba aden. Maske ta den 
huki patras den kurá.” 
Su siguiente dia m’a haña un wasap: “Tanchi Kaatan, kon ta 
number di telefòn dje gai ku ta kore katapila amigu di Katan 
ei atrobe?” 


Djaluna 14 Ougùstùs 2023 
9 


Kompra di Fontein kasi un realidat 


KRALENDIJK 
– 
Kompra di Fontein for di 
e famia komersiante di 
Aruba, Mansur, ta prákti- 
kamente un realidat. No 
falta masha pa gobièrnu di 
Boneiru, huntu ku e par- 
tidonan embolbí, yega na 
e benta/kompra aki. Asina 
BONERIANO a kompro- 


ndé di su fuentenan. 
Fontein ta un propiedat 
partikular for di e promé 
mitar di siglo 19 kaba. Un 
dje promé doñonan tabata 
un franses yamá Rigaud. 
Despues 
ku 
Rigaud 
a 
move pa Kòrsou, e anteri- 
or plantashi aki a pasa den 
hopi man. Entre otro siglo 


pasá Michael Boom. 
Famia Herrera, ku tabata 
e último doño boneriano, 
a bende e propiedat aki ku 
famia Mansur di Aruba, ku 
pa basta tempu kaba kier a 
bende Fontein den un pak- 
ete ku nan otro propiedat- 
nan na Boneiru. 
Diferente gobièrnu a 


yega di purba kumpra e 
propiedat aki, sino ku nan 
por a logra, pasobra no ta- 
batin fondo. Kon a yega na 
e fondo awóraki no ta ko- 
nosí na BONERIANO. 
Sí ta asina ku e último 
añanan e gobièrnu aktual, 
spesialmente MPB, tabata 
den kontakto intensivo ku e 


doñonan pa yega na un dil 
di kompra. I finalmente ta 
logrando. Último añanan a 
lòbi tambe hopi serka Hu- 
landa pa yuda ku finansia- 
mente di e kompra. 
E fotonan huntu ku e 
artíkulo aki, saká ayera, ta 
mustra Fontein den su situ- 
ashon aktual. 

KRALENDIJK -- E ta 
un di e barkunan mas nobo 
i mas grandi di Carnival i e 
ta e promé barku merikano 
ku ta disponé di un sistema 
di kombustibel komple- 
tamente riba LNG (gas 
líkido). Riba djárason 9 di 
ougùstùs e barku akí a mara 
pa promé biaha den haf di 
Boneiru. 
E barku tin 6 área di tema 


i e ta brinda un variedat di 
eksperensia nobo riba tere- 
no di kome, bebe i entrete- 
namentu. E barku krusero 
akí tin asta un ‘roller coast- 
er’ i e ta un di e barkunan 
ku ta ekipá ku suite den e 
kategoria di mas moderno, 
mas esklusivo i mas luho di 
Carnival. E barku ku ta na- 
begá bou di e nòmber Mar- 
di Gras ta bou di komando 


di kapitan Guiseppe Giusa 
i ta ofresé lugá na mas òf 
ménos 6154 pasahero i mas 
òf ménos 1600 miembro di 
tripulashon. 
Konforme 
tradishon 
diputado Jolinda Craane a 
dirigí algun palabra di bon 
biní i el a hasi entrega di 
bandera di Boneiru i a duna 
splikashon tokante esaki. 
Na nòmber di Tourism Cor- 
poration Bonaire Elesier 
Angel a entregá e buki di 
Boneiru ku ta ilustrá nos 
Parke Marino Boneiru i 
na nòmber di Armada Port 
Agency Byron Tromp a re- 
galá un obra di arte lokal 
ku ta simbolisá e kasnan 
outéntiko di Boneiru. Ku 
e kaluroso bon biní akí nos 


ta spera ku e barku krusero 
Mardi Gras di e kompania 
di barku Carnival a disfrutá 
di su bishita na Boneiru. 
Promé yegada barku krusero Mardi Gras 

Kylani a risibí trofeo di su tata 


K R A L E N D I J K — 
Djasabra 12 di ougùstùs, 
Junella Pietersz, a sorpren- 
dé e konosido windsurfista 
Kiri Thode. Su yu Kylani, 
riba e dia, a kumpli su 
promé aña di bida i ta esun 
ku a risibí un trofeo, ku ta 
pertenesé na su tata. Junel- 
la, a presentá na e fiesta i 
Kiri i su señora no tabata 
na altura kiko ta bai sosodé. 
Junella, a presentá dilanti di 
Kiri i a bisa: “ 
Mi 
konosé 
primera- 
mente Tati i Tonki i despu- 
es tambe Kiri, ora ku nan a 
kuminsá praktiká windsurf. 
Semper nan tabatin masha 


apresio pa mi i ami pa nan, 
pa loke nan tabata hasi pa 
Bonaire. 
Tabata na 2011 ku Kiri, 
a sali na di dos lugá na 
Lake Neusiedl, Hongarije, 
Austria. Momentu Kiri a 
regresá Bonaire i el a pre- 
sentá na mi trabou ku un 
sorpresa pa mi. El a entre- 
ga mi e trofeo ku el a gana 
komo muestra di apresio 
i gratitut. Mi a keda hopi 
sorprendí i mi a bis’e, no, 
dikon ami? Ta algu great 
i bo mester por show e off 
na bo kas. El a bisa mi, no! 
Abo meresé pa keda kuné. 
El a dòrna mi ofisina pa 


11 aña i 1 aña na mi kas 
banda di esnan di mi kasá. 
Masha dia mi a bisa mi 
kasá, ku mi ke pa e buska 
un manera pa mi diskreta- 
mente, ki dia Kiri su baby 
ta hasi aña, pasobra esei, ta 
e dia ideal pa hasi e entrega. 
El a topa ku Kiri i esposa 
vários biaha pa saka potrèt, 
pero e no a logra saka e in- 
formashon. Pero nada no ta 
pasa pòrnada, pasobra mi a 
topa e persona korekto, esta 
Della, Mama di Kiri, kende 
nos ta yama, Eu, ku por a 
yuda ku mi ku mas infor- 
mashon, pa mi ta presente 
awe na e okashon spesial. 1 
aña di baby di Kiri, Kylani. 
Danki pa aseptá mi propo- 
sishon. Awe mi ke hasi en- 
trega di e trofeo di Kiri, na 
Kylani, pa segun e ta krese, 
e por sa ken i kiko su tata 
a nifiká pa nos Bonaire na 
diferente parti di mundu. 
Ohalá e yu sigui loke a hasi 
nos Bonaire asina konosí, 
na diferente parti di mun- 
du.” 
Momentu 
Junella 
a 
ekspresá palabranan for di 
su kurason pa Kiri, esaki 
a pèrkurá pa emoshon i 
lágrima di sentimentu serka 
Kiri. El a ekspresá kon kon- 
tentu el a keda, e manera ku 
Junella, a presentá serka 
nan, na e fiesta. Riba potrèt 
momentu di entrega e tro- 
feo na Kylani, den presen- 
sia di tur invitadonan na 
fiesta. 

Na mayor, tutor i studiante 
Un 
partisipashon di SGB tokante aña eskolar 2023-2024 


Tur alumno i studiante di SGB mester tene kuenta ku e siguiente asuntunan: 


Informashon di unidat di SLP 
Djamars 22 ougùstùs 2023 di 7:30 t ku 10:30 
Klas Pro1 ta wòrdu spera na departamento di SLP na Kaya Frater Odulfinus z/n. 
Cluster 3, Cluster 4, ISK, Pro 5 i EO (MBO 1) ta wòrdu sperá nan nan mes lokalidat 
Djárason 23 ougùstùs 2023 di 7:30 pa 12:30 
PRO2, PRO3 i PRO4 ta wòrdu sperá na e lokalidat di SLP na Kaya Frater Odulfinus z/n. 
Djaweps 24 ougùstùs 2023 alumno nan di PRO 1 ta bai kamp. 
Djabièrne 25 di ougùstùs 2023 
Klas 1 i 2 tin un dia di deporte na Sorobon. E otro klasnan tin lès segun nan roster 


Unidat VMBO 
Djamars 22 di ougùstùs 2023 di 7.30 te ku 12.00 alumnonan di klas 1 di VMBO ta keda sperá den oula 
di SGB na Kaya Frater Odulfinus z/n. 
Djarason 23 di ougùstùs 2023, alumnonan di klasnan 2, 3 i 4 di VMBO, ta keda sperá na Kaya Frater 
Odulfinus z/n. 
Klasnan 2 di 08.00 te ku 12.00 
Klasnan 3 di 08.45 te ku 12.00 
Klasnan 4 di 07.30 te ku 08.30 


Djaweps 24 di ougùstùs 2023 ta inisiá ku e lèsnan segun e roster. 


Unidat Liseo Boneriano Mavo/Havo/VWO 
Ta spera tur alumno di Liseo Boneriano na skol djamars 22 di ougùstùs pa 7.30 or na Kaya Amsterdam pa un 
dia di introdukshon pa e aña eskolar 2023-2024. 
Den e siman di 14 di ougùstùs mayor/tutornan ta risibí via meil informashon mas spesífiko tokante e dia di 
introdukshon, komienso di lès, roster i buki. 


MBO Bonaire 
Pa informashon tokante e inisio di aña eskolar di e kursonan di MBO Bonaire, por haña esaki riba e websait 
www.MBOBonaire.com of via Facebook di MBO. 


Unifòrm di skol i artíkulonan di skol 
E polo shirtnan pa tur unidat ta optenibel na Alfa en Omega na Kaya Nikita 3, banda di Flamingo 
TV. 
Ta spera di e alumno òf studiante ku for di e promé dia di skol ku e ta bisti e unifòrm di skol di su sekshon 
(SLP, VMBO, Liseo òf MBO), karson largu, sapatu será i akomodá ku tas fuerte (ròltas tambe por). 


Artíkulonan di skol: 
Pa alumnonan di SLP e siguiente materialnan e alumno mester tin serka dje e promé dia di school ta: agenda, 
etui, pen, pòtlot, kleurpòtlot, gum, sleiper, leim i e Tablet di school. 
Alumnonan di VMBO i Liseo tambe mester sòru pa desde e promé dia di skol pa tin e siguiente artíkulonan 
huntu ku nan: 
Agènda, estuche, pèn, pòtlot, steft di koló, gùm, sleiper, un steft di leim, mashin di konta Casio FX-82 (ES 
Plus), geotriángulo (geodriekhoek), paser i un dikshonario Nt2. 


Uniform SLP: 
E poloshirt di e alumnonan di VSO/Cluster 3 tin kada dia ta un koló. E dosentenan di VSO/Cluster 3 lo 
tuma kontakto ku mayornan personalmente pa por kumpra e ploshirtnan. 
Tur otro alumno/ studiante di e unidat di SLP lo bisti un poloshirt blou ku e logo di SGB. Poloshirt di uniform 
lo por 


Uniform VMBO: 
Klasnan 1 i 2: 
Turquoise ku kraag shinishi. 
Klasnan 3 i 4: 
Techniek 
shinishi ku kraag berde. 
Horeca, Bakkerij en Recreatie 
shinishi ku kraag turquoise 
Economie en Ondernemen 
shinishi ku kraag turquoise 
Zorg en Welzijn 
shinishi ku kraag korá 


Uniform Liseo MAVO/ HAVO/ VWO: 
Na Alfa en Omega por skohe for di e kolornan disponibel pa e unidat Liseo Boneriano. 


Uniform MBO Bonaire: 
Ta optenibel na Alfa i Omega, ku eskoho for di e selekshon di koló destiná pa MBO Bonaire. 


Kolegio di Maneho SGB ta deseá tur kolaboradó, alumno, studiante i nan mayornan òf tutor, un aña 
eskolar agradabel, edukativo i eksitoso. 


Stichting 
Scholengemeenschap Bonaire 
Postbus 29 
Kralendijk - Bonaire CN 


Delegashon Konseho 
Insular ta hasi bishita 
di trabou 
KRALENDIJK – Du- 
rante e luna aki, un del- 
egashon di poko miembro 
di Konseho Insular lo hasi 
un bishita di trabou di poko 
dia den eksterior. E bishita 
aki ta tuma lugá den kuadro 
di e prosedura pa nombra- 
mentu di un Gezaghèber 
nobo pa Boneiru. 
Den 
tur 
proseso 
di 
solisitut, 
protekshon 
di 
privasidat di kandidatonan, 
mantenshon di prinsipi- 
onan di oportunidat igual, i 
aplikashon di mesun trato i 
reglanan na tur persona en- 
bolbí ta sumamente impor- 
tante. 
Esaki tambe ta aplikabel 
pa vakatura di Gezaghèber; 
koutela ta para sentral, 
tantu den interes di kandi- 
datonan, komo den interes 
di e miembronan di Komis- 
hon di Konfiansa. 
Ta pa e motibu ei ku 
Konseho Insular no ta sum- 
inistrá mas informashon 
den e fase aktual. Por dirigí 
tur pregunta tokante di e 
prosedura aki na Ofisina di 
Representante di Reino. 


Pa info i 
komunikado den 
Extra/ 
BONERIANO 


Redakshon: 


extrabon@gmail.com 


Aviso mail: 
avisobon@gmail.com 

Ata m’a tende ku Elvichi a 
kai fo’i baiskel malográ tur 
su brasa. 


Awèl sí. Danki Dios ku no ta- 
bata grave i ku e no a kibra 
su pòls. 


DEN PASONAN DI BÒI 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 
Siman pasá, den tur 
silensio, 
Fundashon 
Históriko Kultural Boneri- 
ano 
(FuHiKuBo), 
a 
kumpli 25 aña di eksis- 
tensia. Mi ta kontentu ku 
e logro aki. E kaminda pa 
a yega 25 aña sinembar- 
go no tabata fásil. Tabata 
un kaminda yen di traba, 
hendenan ku no kier a 
mira nos progresá ku e 
trabou aki. 


*** 


Di un banda mi ta konten- 
tu ku e logro, pero loke 
mi mester a pasa’den na 
kaminda pa yega 25 aña 
di FuHiKuBo, ta hasi mi 
fèrdrit. Mi ta keda puntra 
mi mes pakiko? Pakiko 
mester kibra inisiativa 
positivo? Pakiko ke kaba 
ku un hende ku ke hasi 
algu pa su isla? 


*** 
Te den e dianan aki ain- 
da mi ta tende komentar- 


io negativo relashoná ku 
loke mi ta konsiderá un 
mishon aki. Un persona 
ta konta mi por ehèmpel 
ku e konosé un hòmber 
di 82 aña ku ta laga sa 
ku e sí no ta bai den e 
programa Herensia. E 
sí no ta laga Bòi skirbi 
buki i gana plaka riba su 
kabes. Esta tristu! 


*** 
Loke tambe a keda per- 
siguí mi, despues ku 


FuHiKuBo na 2000 a 
kuminsá ku e programa 
Herensia, ta e echo ku a 
duna mi e reputashon di 
ta mata e hendenan ku 
bini den e programa aki. 
Pues si bo laga mi ent- 
revistá bo pa e programa 
aki lo bo muri djis despu- 
es. Ta otro traba ku mi 
mester a dil kuné, paso- 
bra tin hende pa kolmo ta 
kere e mitonan aki. 


*** 
Di otro banda mi ke 
gradisí tur hende ku a 
kere den FuHiKuBo, bol- 
untarionan, mi hendenan 
di mas yegá, ku a duna 
nan kontribushon pa a 
yega asina leu. Sin nan 
FuHiKuBo lo no a yega 
25 aña. Anto 25 aña ku 
yen di logro, rekonosé 
komo un sentro di kono- 
sementu rònt Reino Hu- 
landes, asta den mundu. 


*** 
Tokante ganamentu di 
sèn. Nunka mi a kobra 
personal ni un sèn chikí 
pa trabou di FuHiKuBo. 
Al kontrario. Si mi kon- 
ta kuantu sèn personal 
mi a hinka den loke mi 
ta hasiendo aki, kualké 
sikiatria òf sikólogo lo 
kalifiká mi hopi loko. Mí- 


les i míles di dòler mi a 
hinka den FuHiKuBo, por 
ehèmpel poniendo espa- 
sio di edifisio disponibel, 
sin kobra hür. 


*** 
Si konta e superfisie aki 
pa meter kuadrá ku mi 
ta hasi komo donashon 
na FuHiKuBo bo ta yega 
pa luna na alrededor di 
1.500 dòler. Kont’é pa 
aña. Bo ta yega na 15 
mil dòler. Mi tin mas 20 
aña ta hasiendo esaki. 
Si mi a hür e espasion- 
an aki, den e área aki, 
lo a generá riba 100 mil 
dòler. Bon mirá mi no 
kier a publiká esaki, pero 
mi ta haña ku mester pa 
skirbié un biá, sikiera pa 
rèkòrt. Pa hende ku ta 
papia, sin sa, sa! 
*** 
E tempu aki mi ta hopi 
embolbí ku dunamentu 
di kurso di historia i kul- 
tura, tantu pa hende di 
abla papiamentu komo 
hulandes. Awor ta e kur- 
so avansá, òf di Nivel 2, 
ta tumando lugá. Wikènt 
a terminá unu na huland- 
es i djamars otro ta start. 
Despues ta kontinuá ku 
unu avansá na papia- 
mentu atrobe. I asina ta 
sigui. 
*** 


Emma Pratt, lider di proyekto na FuHiKuBo, durante e kurso avansá di 
historia i kultura ta atendé tambe geologia di Boneiru. 

ARUBA 
HULANDA 


Laboratorio di droga a resultá 
kultivo di mariwana 
AMSTERDAM – E dos 
hòmbernan ku djaweps a 
bira malu den un garashi 
na Amsterdam, probable- 
mente a bin den kontakto 
ku kímiko den un kultivo di 
mariwana. 
Primeramente a pensa 
ku tabatin un laboratorio di 
droga den e garashi, pero 
awor Polis ta informá ku 
esaki no ta e kaso. 
Djaweps Polis a evakuá 
ocho kas den e parti di siu- 
dat Nieuw-West despues ku 
hendenan a bira malu. Se- 
gun 


AT5/NH Nieuws. prob- 
ablemente e habitantenan 
por a bai kas bèk djabièrnè 
atardi. 
A midi un grado di 
monóksido di karbon haltu 
den besindario. Tres agente 
polisial tambe mester a bai 


hospital pa kontròl debí na 
halamentu di e gasnan. Nan 
ta bèk na kas i ta siguiendo 
bon. 
Polis ta investigando di 
e dos hòmbernan tin algu di 
aber ku e kultivo. No ta ko- 
nosí kon ta bayendo ku nan. 


Kandela grandi den supermarket 
bou di kontròl 
HAARLEM – Den un 
filial di Albert Heijn na 
Haarlem djabièrnè a orig- 
iná un kandela grandi. 
Banda di mitar di diesdos e 
kandela tabata bou di kon- 
tròl. Brantwer a dura basta 
ora pa dominá e kandela, 
NH Nieuws ta informá. 
E kandela a kuminsá 
banda di kuartu pa sh- 
ete den un trùk di karga 
stashoná riba e sitio ka- 
minda ta baha i karga. E 
shofùr di e trùk a deskubrí 
e kandela i a bati alarma. 
Trahadónan di e supermar- 


ket por a sali na tempu. No 
tabatin herido. 
E kandela a pasa over 
pa e depósito kaminda tin 
hopi material di paketá. E 
kandela no a pasa pa e su- 
permarket mes, pero sí tin 
hopi daño di huma den e 
tienda. Ta di spera ku mes- 
ter konsiderá tur produkto 
komo pèrdí. 
E murayanan di e 
depósito no ta stabil mas, 
un bosero di Brantwer a 
bisa e media regional. To- 
kante e orígen di e kandela 
ainda no por bisa nada. 


Herido durante tiroteo i hinkamentu 
ROTTERDAM – Du- 
rante un tiroteo den Rot- 
terdam, un herido a kai, 
asina Polis di Rotterdam ta 
informá. Banda di mitar di 
diesun di anochi a tira un 
persona na Rijtuigweg, den 
Rotterdam-Zuid. For di su 
konosementu a hiba e vík- 
tima hospital. No ta konosí 
sí ta trata di un hòmber òf 
muhé i kon su situashon ta. 
Ainda Polis no a hasi deten- 
shon i ta buska testigu di e 
insidente. 
Habitantenan den be- 
sindario a bisa e media 
regional Rijnmond ku tin 
kantidat di hùls riba kaya. 
Tambe por mira buraku di 


bala den un bentana di un 
apartamentu i na un outo 
stashoná. 
Anteriormente riba e 
anochi tambe tabatin un 
kaso di hinkamentu den e 
bario den besindario, den 
sùit di Rotterdam. Ei nan 
banda di mitar di shete di 
anochi a topa ku un hóben 
di 15 aña di Den Haag ku 
diferente hinká di kuchú. 
Ainda e víktima tabata pa- 
pia i por a duna señalamen- 


tu di e kulpabelnan. 
Djis despues por a de- 
tené tres sospechoso den 
e bario Poortugaal den 
besindario. Ta trata di un 
hóben di 14 aña di Spi- 
jkenisse, unu di 15 aña di 
Dordrecht i unu di 15 aña di 
Rotterdam. Kiko nan relas- 
hon ta ku e víktima i nan ròl 
den e hinkamentu, ainda no 
ta konosí. Aki tambe Polis 
ta hasiendo investigashon i 
ta buska testigu. 


Gouda ta yora morto di tata i yu 


GOUDA – E dos perso- 
nanan ku a pèrdè nan bida 
na Slovenia, ta tata i yu 
prosedente di Gouda. Tata 
Onno Onno Mantel di 52 
aña i yu Daan di 20 aña, 
anteriormente e luna aki a 
muri durante un kaminata 
den e serunan momentu ku 


a surgi mal tempu. 
Dia 3 di ougùstùs e dou 
a hasi un kaminata na Ve- 
liki Draški, un seru di un 
2200 meter haltu asina den 
nort di Slovenia. Probable- 
mente welek a alkansá nan. 
Den e karchi di rou di e 
duo famia ta skirbi: “Nos ta 


hopi verdrit ku esaki tabata 
nan último biahe huntu.” 
Onna i Daan yen di entusi- 


asmo a kuminsá e biahe pa 
Slovenia, pero no a regresá 
mas. “Ku hopi amor i grati- 


tut pa nan bida bunita nos 
ta tuma despedida hopi lihé 
di nan.” 
Onno, segun e ministe- 
rio di asuntunan ekonómiko 
i klima, tabata forma parti 
di e seshon ekonomia digi- 
tal, persona di kontakto di 
e organisashon di empresa 
ICT i usuarionan grandi di 
telekomunikashon, BTG. 
Na Scala College na Al- 
phen aan den Rijn, kamin- 
da e yu Daan tabata traha, 
tambe nan ta skirbi di ta 
hopi tristu ku fayesimentu 
di nan stazjèr. E hóben di 
20 aña tabata duna lès di 
kímika den di tres klas. 

ARUBA 
KORSOU 


WILLEMSTAD-- Sen- 
tral di Polis riba djasabra 
12 ougùstùs, a risibí infor- 
mashon ku un persona a 
kai for di un trapi. Esaki lo 
mester a sosode na un kas 
situá den Kaya Jeje. 
Na yegada di polis a 
topa ku un hòmber drumi 
abou. For di investigashon 
preliminar a resultá ku e 
hòmber tabata hasi un tra- 
bou na e kas. 


Durante di e trabou, e 
hòmber a kai for di un trapi 
riba su kabes. 
Ambulans ku a presen- 
tá na e sitio a konstatá ku 
e hòmber no ta duna se- 
ñal di bida. Alrededor di 
11.45’or dòkter di polis a 
konstatá morto di e hòm- 
ber, Raishel Narciso Valks 
nasé na Kòrsou, dia 29 di 
òktober di 1971. 


Insidente ku morto 


Pa frakshon di MAN 
Aña eskolar nobo mester ta di inovashon i kambio 


WILLEMSTAD—Pa 
partido MAN aña eskolar 
nobo mester ta unu unda ta 
bini kambio i inovashon. E 
partido ta indiká ku último 


2 añanan a traha i presentá 
e “nulmeting” di enseñansa 
i awor ta bai duna kon- 
tenido na esaki, kaminda 
Gobièrnu ta bini ku mane- 


ho konkreto di kambio. 
E kambio ta rekerí un 
debate serio den parlamen- 
to i diálogo ku tur partner 
den enseñansa, manera sin- 
dikato, direktivanan di skol 
i e personal, pa huntu deter- 
miná e rumbo i maneho di 
kambio. 
Pa MAN e aña eskolar 
nobo mester ta di inovashon 
kaminda ta ehekutá e plan 
digitalisashon di enseñansa. 
Kaminda teknologia ta for- 
ma parti kardinal di e forma 
di eduká i forma hóbennan. 
Kambio den enseñansa 
kaminda implementashon 
di kambio den kalidat i e ko 
notashon di enseñansa na e 
merkado laboral. 


Pa partisipá den torneo mundial di Junior League 
Ekipo Junior League a yega Michigan 


WILLEMSTAD-- Eki- 
po di Junior League a yega 
Taylor Michigan pa repre- 
sentá Kòrsou na mundial 
di Junior League. E we- 
ganan ta kuminsá dia 13 di 
ougùstùs 2023 i lo finalisá 
dia 20 di ougùstùs 2023. 
Esaki lo ta e di kuater 
kampionato mundial pa 
Kòrsou for di 2013 i e di 
dos konsekutivo di e tim 
komo kampion di Latino 


Amérika. E promé wega 
di e ekipo ta programá pa 
djaluna mainta 11'or di 
mainta na Taylor's Heritage 
Park kontra e ganadó di e 
wega di Australia - Repúb- 
lika Tjeko. 
Banda di e hóbennan 
tin tambe Ildion Martina 
i Ringemar Raap komo 
coach, miéntras ku Ziano 
Everett ta mènedjer di e 
ekipo. 


Enseñansa mester ta e 
método ku ta duna e opor- 
tunidat i perspektiva pa 
hóbennan. Maneho di idi- 
oma ku tin basta aña kaba 
ku nos diskutí riba dje. 


E kambio ku e partido 
ta deseá ta riba tur nivel 
di edukashon i pa tambe 
invertí den e dosente i ma- 
terial ku ta importante i 
nesesario. 


Preparashon Reunion Solèm pa Apertura aña legislativo a kuminsá 


W I L L E M S TA D - - - 
Grefir di Parlamento sr. 
Silvin Cijntje a presidí e 
reunion ku tur servisionan, 
departamentonan i kuer- 
ponan manera Kuerpo di 
Polis di Kòrsou, Marina 


Real, 
VKC, 
Politiehar- 
monie, DOW, Selikor i 
DMO pa asina duna inisio 
na e trabounan preparativo 
ku tin di hasi tur aña pa e 
Reunion Solèm di Parla- 
mento dia 12 di sèptèmber 


2023 kana na un manera 
digno. E reunion a tuma 
lugá den transkurso di si- 
man ku a pasa. 
Tur aña riba e di dos dja- 
mars di sèptèmber Parla- 
mentonan di Kòrsou, Aruba 
i Sint Maarten ta efektuá e 
apertura di nan aña legisla- 
tivo nobo. 
E reunion ta mará na un 
tradishon Protokolar ku un 
desfile Militar i un wardia 
di honor Militar formá pa 
VKC i Marina Real na e 
plenchi dilanti Palasio di 
Gobernador i na Stadhuis 
na plasa Alameda kaminda 
e sala di reunion plenario di 
Parlamento ta ubiká. 


Drùmbènt i dos peloton 
di Kuerpo Polisial lo forma 
e eskolta di su ekselen- 
sia Gobernador di Kòrsou 
kompañá pa su sr. Esposo, 
su Ayudante i e komisario 
di Kuerpo Polisial lo di- 
rigí nan mes pa Parlamento 
pasando den e kaya grandi 
di Punda Breedestraat. 
Ora ku su ekselensia 
Gobernador sali for di su 
palasio, e bateria militar 
di Marina Real ta kuminsá 
efektuá e saludo Militar di 
Mas haltu ku 21 tiru di ka- 
ñon ku lo resoná den sentro 
di siudat. 
Na yegada dilanti di 
Stadhuis e harmonia di 


Kuerpo Polisial ta toka 
Himnonan di tantu Kòrsou 
i Ulanda pa despues e kom- 
ishon di tres Miembro di 
Parlamento yama Goberna- 
dor bonbiní i kompañé pa 
e sala di reunion di Parla- 
mento kaminda Presidente 
di Parlamento lo invitá sra. 
Gobernador pa duna su dis- 
kurso di órden na Miem- 
bronan di Parlamento, e 
dignatarionan i e distin- 
guido invitadonan di Parla- 
mento pa e okashon ei. Na 
final di e reunion solèm e 
Minister di Finansa ta hasi 
entrega ofishalmente di e 
presupuesto nobo di Pais na 
Presidente di Parlamento. 

ORANJESTAD -- Po- 
lis a bay ariba e caminda 
di Sabana Liber pa Ku- 
dawecha, unda un auto a 
accidenta. 
Na yegada di polis nan 
ta bin haya un Ford Ex- 
plorer hinca den mondi 
banda di panort di camin- 
da. 
Polisnan a bay papia cu 
e chauffeur y mesora nan 
por a saca afo cu ta bas- 


tante bebi. 
Por a mira na su com- 
portacion y cu e no por a 
para bon ariba su pianan. 
Agentenan a hala su aten- 
cion debidamente y tambe 
a pidi pa transportwagen, 
debi cu e la wordo deteni 
pa core auto bou influencia 
y trece trafico na peliger. 
Un takelwagen a wor- 
do pidi tambe pa bay cu e 
auto. 


Chauffeur burachi a drenta 
mondi cu su auto 


ORANJESTAD 
-- 
Mientras cu aki na Aruba 
ya caba algun luga di bende 
cuminda ta adaptando nan 
servicio pa trata di saca mas 
placa for di clientenan posi- 
bel, e tendencia aki tambe 
ta bisto den otro paisnan, 
entre otro na Europa. Por 
ehempel na e region Lom- 
bardije den parti Noord di 
Italia, turistanan Britanico 
despues di a come ta bin 
ripara riba nan recibo, cu e 
luga a cobra nan dos euro, 
cu ta casi cinco florin, pa 
corta e pan cu nan a cumpra 
den dos. 
E pan normalmente tin 
cu wordo corta sigura ya 
cu tin cu hinca berdura, 
ham y keshi aden ya cu di 
otro forma esaki no ta bay 
pero awor diripiente esaki 
ta wordo cobra como gasto 
extra, pues pa uza e cuchiu 
y corta e pan ta costa dos 
euro. 


Aparentemente e ten- 
dencia aki a bira un trend 
mundial ya cu siman pasa 
caba nos a informa cu 
awendia varios dokter di 
cas ta cobra un pashent e 
suma di un florin pa duna 
copia di un ‘verwijsbrief’ 
cual antes no tabata wordo 
cobra. Cualkier documento 
cu nan tin cu duna un pash- 
ent, ta wordo cobra e suma 
aki siendo cu nunca antes 
den historia di cuido med- 
ico na Aruba, esaki a yega 
di tuma luga. 
Sinembargo ta algo cu 
pueblo tin cu bay cuminsa 
realisa cu esey ta e situa- 
cion cu e pais ta pasando 
aden, caminda pa motibo 
di casi cuater aña di me- 
dida tras di medida, ta tur 
hende mescos cu gobierno, 
kier gana mas placa posibel 
rancando esaki for di cart- 
era di pueblo. Lo no dura 
mucho cu algun negoshi 


di cuminda lo cuminsa co- 
bra pa ‘toast’ un sandwich, 
of cobra pa manteca tambe 
loke antes tabata normal cu 
esaki ta forma parti di e pan 
pero e situacion ta bayendo 
for di man. 
Na Hulanda un oficial 
halto di e cadena Albert 
Hein e siman aki a anun- 
cia cu final di “inflacion” a 
yega pero den supermerca- 
donan pueblo Hulandes ta 
sigui ser confronta cu au- 
mento di productonan prac- 
ticamente tur dia. E sector 
comercial a alerta gobi- 
erno cu tur e medidanan cu 
gobi[1]erno ta sigui impone 
riba tur hende, lo haci e asi- 
na yama “the cost of doing 
business” algo realmente 
dificil caminda lo pone cu 
pueblo lo tin menos placa 
pa cumpra y esaki lo bay 
tin conse[1]cuencianan se- 
rio pa economia di e pais. 


Na Aruba dokternan ta cobrando 
1 florin pa duna un carta 


Riba dia Internacional di Hubentud, 
Encurashamento pa hoben sigui nan soño 
cu determinacion 
ORANJESTAD -- Di- 
asabra 12 di augustus ta Dia 
Internacional di Hubentud. 
Prome 
Minister 
Evelyn 
Wever-Croes den nomber 
di Gobierno di Aruba ta uni 
su mes na e dia importante 
aki cu a wordo proponi pa 
Nacionnan Uni desde aña 
2000. Meta di e dia aki ta 
pa trece conscientisacion 
rond mundo pa atende cu 
asuntonan di hobennan y 


reconoce e poder di huben- 
tud den diferente area den 
cada comunicad di mundo. 
Na Aruba, hobennan a de- 
mostra potencial, esfuerso 
y talento riba diferente tere- 
no y a logra cosnan grandi 
den comunidad como tam- 
be a sa di pone nomber di 
Aruba na halto internacio- 
nalmente. 
Como Arubiano, nos 
mester ta orguyoso di cada 


logro, grandi of chikito di 
nos hobennan y sigura nan 
cu nan ta importante pa e 
recuperacion y bienestar di 
nos pais. E soño di cada ho- 
ben, ta un paso mas pa un 
futuro di cada ciudadano. 
Un logro di e soño di cada 
hoben, ta defini con mas 
fuerte nos pais lo bira. 
“No laga niun hende 
pone bo pensa cu pasobra 
bo ta hoben, bo no por logra 
algo. Como e prome Min- 
ister President femenino na 
Aruba, nunca mi a pensa 
ora mi tabata hoben cu mi 
lo a yega na unda cu mi ta 
awe. Ohala cu mi por inspi- 
ra cada hoben aki na Aruba 
cu kico cu bo hinca den bo 
cabes y bo ta determina 
y traha p’e, bo ta logr’e”, 
Prome Minister a remarca. 
Prome Minister ta en- 
curasha cada hoben di nos 
pais pa “aspira, soña y pen- 


sa riba kico bo kier bira. 
Imagina bo den e rol ey y 
prepara bo mes den locual 
bo curason ta bati p’e y 
hunto cu determinacion bo 
ta logra. Nos ta den aña di 
union y positivismo, y nos 
hobennan ta parti grandi 
den e crecemento di nos 
pais. 
Riba e Dia Internacional 


di Hubentud aki, laga nos 
cada un felicita nos hoben- 
nan y recorda nan di e bon 
cosnan cu nan ta haciendo 
pa asina contribui no sola- 
mente na nan mes, nan hog- 
ar, pero sigur na nos pais. 
Danki na cada hoben pa ta 
parti di engrandecimento di 
nos pais”, Prome Minister a 
expresa. 

Ainda no a stipulá fecha pa elekshon 
PHILIPSBURG 
– 
Promé Minister Silveria 
Jacobs a bisa djárason ku 
ainda no a stipulá un fecha 
pa elekshon di Parlamento, 
komo ku ainda e proseso 
pa selektá un fecha ainda 
no ta komplementá. 
E promé minister a bisa 
miéntras ku e luna akí ain- 
da e proseso no ta finalisá, 
komo ku konsulta ku kon- 
seheronan i diferente part- 
ner ketu bai ainda mester 
tuma lugá. 
Puntrá sí Registro Sivil 


a komplementá e registro 
di votashon, e promé min- 
ister a splika ku e proseso 
ainda no ta komplementá, 
a pidi pa proveé e kantidat 
di persona registrá na Sint 
Maarten, pa asina deter- 


miná sí ta bai vota pa un 
Parlamento di 15 òf 17 
asiento. 
Jacobs a bisa esaki 
basá riba e indikashonnan 
ku el a risibí te asina leu, 
e asiento pa e elekshon di 
Parlamento benidero lo 
keda na 15 asiento. 
Puntrá pa e posibilidat 
di elekshon mas tempran, 
e promé minister a bisa ku 
esaki ta probablemente un 
pensamentu di ilushon pa e 
personanan ku ta plaman- 
do rumor. 


Pa aña eskolar nobo 
Petishon pa opservá reglanan pa 
transporte seif 


PHILIPSBURG – E se- 
shon di transporte eskolar 
di e direktorado di turis- 
mo, asuntunan ekonómiko 
i 
telekomunikashon, 
ke 
rekordá tur shofùr di bùs 
di transporte eskolar i 
muchanan ku ta bai skol 
ku e transporte akí pa e aña 
eskolar nobo ku a kuminsá 


7 di ougùstùs, ku no ta per- 
mití pa muchanan para den 
bùs miéntras e ta den move- 
shon. 
Seshon Transporte Es- 
kolar ke evitá insidente du- 
rante e aña eskolar nobo i 
ta pidi pa sigui e siguiente 
konseho. 
Tur 
studiante 
mester ta sintá ku kara di- 


Sarah Wescot-Williams di Demokrat: 
Promé Minister no tin purá pa anunsiá fecha 
di elekshon 
PHILIPSBURG – Par- 
tido Demokrat djadumingu 
6 di ougùstùs tabatin un re- 
union na Simpsonbay Re- 
sort. Durante e reunion, e 
lider polítiko di e partido, 
Sarah Wescot-Williams, a 
informá e kandidatonan di 


e partido tokante e proseso 
di elekshon di Parlamento. 
Durante e reunion a tra- 
ta e kampaña elekshon, e 
kampaña riba su mes i otro 
asuntunan pa dil kuné du- 
rante e lunanan ku ta bini, 
e lider polítiko di Partido 


Demokrat a splika. 
“Mi a hasi esaki pasobra 
e siman ku a pasa tabatin 
rumornan tokante elekshon 
adelantá. Esaki ta bai bèk 
na e deklarashonnan di Pro- 
mé Minister na novèmber 
aña pasá ku elekshon ta na 


Detenshon pa maltrato 


O R A N J E S T A D 
(EUX) – Djaweps 10 di 
ougùstùs Polis a detené un 
hòmber di 32 aña di inisial 
R.A.T. na Hubert Berkel’s 
Drive na Sint Eustatius pa 
violensia, maltrato, intento 
di asesinato, destrukshon i 
violashon lei arma di kan- 


dela. 
E sospechoso a maltratá 
un muhé i menas’é durante 
kua destrukshon di mate- 
rial tambe a tuma lugá. 
Tambe a tuma dos arma di 
kandela ku munishon den 
beslag pa investigashon 
mas aleu. 


lanti tur momentu. Na di 
dos lugá, ta prohibí pa e 
shofùrnan di bùs trans- 
portá otro hende ku no ta 
solamente muchanan di 
skol durante orario di skol 
miéntras e muchanan ta den 


novèmber 2023. Un manera 
so pa un otro fecha di elek- 
shon ku esun akordá dentro 
di e ordenansa elektoral, ta 
posibel ku Gobièrnu tuma 
un desishon pa disolvé e 
parlamento i e ora ei ta 
obligá pa organisá un elek- 
shon i sigurá ku ta instalá 
un parlamento nobo dentro 
di tres luna,” Wescot-Wil- 
liams a bisa mas aleu. 
Si enbèrdat ku e stori- 
anan ku ta sirkulá ta kuadra 
ku realidat, nos tin ku bai 
bèk na 2019 momentu ku 
Gobièrnu a disidí pa dis- 
olvé Parlamento. 
Gobièrnu a trata di 
hunga ku e fecha efektivo 
di e dekreto nashonal ku 
a disolvé Parlamento na 
2019 i sup konsekuente- 
mente a pone elekshon dia 
9 di yanüari 2020, segun 
Wescot-Williams. 
E asuntu ta ku e òrdu 


konstitushonal pa disolvé 
Parlamento i tin un Parla- 
mento nobo na mas tardá ku 
tres luna, ta notifiká ku pos- 
tulashon, elekshon, apro- 
bashon di kredensial, etc., 
mester tuma lugá durante 
e periodo di tres luna. Pues 
e próksimo elekshon ta na 
yanüari 2024. Postulashon 
ta entre 12 i 22 di novèmber 
i elekshon mas tardá 48 dia 
despues di nominashon ku 
ta entre 30 di desèmber 8 di 
yanüari, Wescot-Williams a 
splika. 


e bùs. 
Shofùrnan di bùs mester 
ta tambe bistí adekuá mién- 
tras ta operá e bùs eskolar 
i ekshibí bon higiena per- 
sonal tur momentu. 
Ta konsehá shofùrnan 


di bùs fuertemente pa sigui 
e reglanan di tráfiko i par- 
tikular establesé límite di 
velosidat. Ta sera ku tan- 
tu shofùr di bùs komo e 
muchanan koperashon pa 
sigui e instrukshonnan. 

DEPORTE 


KRALENDIJK--Fin 
di siman pasá, pa ta mas 
eksakto djasabra último 12 
di ougùstùs 2023, tabatin 
partidonan di sòftbòl aya na 
Don Julio Angela Ballpark 
na Amboiná. Riba e dia 
aki tabatin e partido entre 
e ekiponan Bonaire Angels 
i Stars Legends. Tabata e 
ekipo di Bonaire Angels ku 
a gana di Stars Legends ku 
skor di 12-4. E weganan a 
sigui djadumingu último 
unda ku Bonaire Baseball 


KRALENDIJK--E 
tremendo ekipo di futbòl 
U15 di nos isla Boneiru, 
ku gran logro den e kam- 
pionato di Concacaf si- 
man pasá aya na Kòrsou. 
Pa promé bia den his- 
toria, ku selekshon di 
futbòl di Boneiru ta logra 
mantené su posishon den 
LigaB di kampionato di 
Concacaf U15. 


Esaki ta otro logro 
grandi pa nos isla di Bo- 
neiru. 
Tantu FFB komo tambe 
nos isla, e hóbennan den 
e selekshon huntu ku nan 
“coach”nan, ta sumamente 
kontentu ku e logro impor- 
tante aki. Nos mester ta or- 
guyoso di esaki. 
Pabien Boneiru ku e 
logro aki. 


Pa promé bia den historia 
Boneiru ta logra mantené su 
mes den LigaB Concacaf 


KRALENDIJK--E tim 
di futbòl veterano 50+ di 
FC Champs, djasabra últi- 
mo a golia e tim 50+ di De- 
portivo ku skor di 6-0 den 
partido di futbòl veterano 
50+. 
E partido aki a tuma 
lugá djasabra último 12 di 
ougùstùs 2023 na fèlt Elion 
Flores na Amboina mitar di 
seis atardi. 
E golnan di e partido aki 
ta di Jason Pourier ku a hin- 
ka 2 gol, Deuthly Doma- 
cassé 1 gol, Jair Bernabela 


1 gol, Garindo Raphaela 1 
gol. 
Karel Craane a hinka 1 
gol pa medo di pinalti. 
E próksimo wega di 
FC Champs 50+ ta kontra 
Hobon 50+ na Fèlt Elion 
Flores na Amboina pa 5or 
atardi. 
Nos ta deseá e ekiponan 
tur pero tur klase di éksito 
ku e partido fin di siman 
benidero o sea djasabra 
awó. E ekipo ku hunga 
mihó i hinka gol lo sa di bai 
ku e viktoria. 


FC Champs a golia Deportivo 6-0 


Bonaire Angels a gana 
Stars Legends 12-4 


Stars a invitá tur hende pa 
presensiá e partido aki na 
Julio Angela Ballpark pa 
Amboina. Djadumingu ta- 
batin e partido entre The 
Brothers i Stars Prospects. 
Asina ku nos risibí e re- 
sultado di e partido aki ku 
mas informashon nos lo 
amplia ku mas informashon 
tokante e torneo aki, tambe 
mas informashon tokante 
esaki. Riba potrètnan e eki- 
ponan di Bonaire Angels i 
Stars Legends. 


ÈKSAMEN VHF BONEIRU 


Rijksinspectie Digitale Infrastructuur ta anunsiá e siguiente èksamen: 


Bo por partisipá na e èksamen riba djárason 11 i djaweps 12 di 
òktober 2023. Pa por partisipá na e èksamen mester manda un meil 
pa Rijksinspectie Digitale Infrastructuur, via e siguiente adrès di meil: 
bes@rdi.nl. Den e meil, menshoná e palabra klave “Radio-examens” i 
menshoná bo nòmber, adrès, meil i number di telefòn. Por registrá te ku 
mas tardá 31 di ougùstùs 2023. 


Nos ke rekordá ku solamente personanan ku tin un sertifkado bálido di 
operadó di radio por operá un instalashon di radio VHF na bordo di boto òf 
stashon di kosta (limitá). 


Kategoria di èksamen 
Gastunan di partisipashon 
Eksamen pa usuario di VHF 
$28,- USD 

Bunita Santu Sakrifisio di misa djadumingu 13 di ougùstùs na parokia La Bírgen 
di Coromoto. Monigue Winklaar, a selebrá 10 aña di servisio na Stichting Bírgen 
Maria Onderwijs. Tambe riba e dia, Tamara Molina, a selebrá 26 komo verpleeg- 
kundige. Huntu ku nan, algun persona mas, pader Alphonsus Baak, a resa ku nan 
i bendishoná nan ku awa bendita. E selebrashon Eukarístiko tabata animá pa kor 
San Francisco de Asis. Riba potrèt, momentu pader Baak a bendishoná esnan ku a 
selebrá riba e dia. 


Diferente bunita selebrashon na misa 


